ملک محمد خانین اؤلوموندن سونرا باکی تاختینا اوغلو ۲. میرزه محمد خان (۱۷۸۴-۱۷۹۱) چیخمیشدی. ۲. میرزه محمد خان آذربایجانین مشهور تاریخچیسی، شاعیری، معاریفچیسی عباسقولو آغا باکیخانووون آتاسی ایدی. قوبالی فتحعلی خانین اؤلوموندن سونرا ۲. میرزه خان باکی خانلیغی‌نین موستقیل‌لیگی‌نین برپا ائدیلمه‌سینه نایل اولدو. لاکین خانلیقدا ۲. میرزه محمد خانلا عمیسی اوغلو حسینقولو خان آراسیندا حاکیمیت اوغروندا موباریزه باشلانمیشدی. بو موباریزه‌ده حسینقولو خان (۱۷۹۲-۱۸۰۶) غالیب گله‌رک حاکیمیتی اله کئچیردی.